Graham skal spille på den store scene i Aalborghallen, hvor der bliver plads til 3300.

Lukas Graham og band har vundet adskillige priser og skabt flere store hits. Og det er tydeligt, at efterspørgslen på Grahams musik vokser, for når han har gæstet Aalborg i slutningen af september på Skråen, vender han og hans band tilbage til Aalborgs største scene i Aalborghallen lørdag den 16. marts 2013. Her er der plads til 3300 på ståpladser.